ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
7 ก.ย. 2559

สรุปตลาดภาคเช้า
 
ตลาดภาคเช้าปิดปรับตัวเพิ่มขึ้น ขณะที่ตลาดรอบบ้านมีทิศทางไม่ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน โดยกลุ่มที่ปรับตัวขึ้นเด่นนำตลาดคือกลุ่มธนาคาร +2.01% สำหรับกลุ่มอื่นปรับบวกเล็กน้อยทุกกลุ่ม ด้านปริมาณการซื้อขายกลับมาปกติที่ระดับ 2.5 หมื่นล้านบาท
 
แนวโน้ม ภาคบ่าย
 
คาดดัชนีช่วงบ่ายมีแนวโน้มทรงตัว แม้ว่าความกังวลต่อปัจจัยภายในประเทศเริ่มคลี่คลายลง แต่การปรับตัวเพิ่มขึ้นมาราว 30 จุดจากจุดต่ำสุดในวันจันทร์ จะทำให้แรงขายทำกำไรจากกลุ่มที่เล่นรอบรีบาวด์ แนะนำเก็งกำไรสั้น และเก็งกำไรหุ้นกลุ่มพลังงานจากที่ราคาน้ำมันสามารถทรงตัวอยู่ในระดับ 45 $/bbl
 
วิเคราะห์ทางเทคนิค
THE
ราคาปิด 9.00 บาท
แนวรับ 8.90 บาท
แนวต้าน 9.30 บาท
แนว cut หากราคาหุ้นมีโอกาสหลุด 8.80 บาท
กราฟ THE ทิ้งตัวลงหลังจากปรับปันผล ทำให้เกิดช่องว่าง และเข้าสู่แนว Oversold   ดังนั้นมีโอกาสที่จะดีดตัวขึ้นตามการ rebound ของ Stoch โดยมีแนวต้าน 9.30 บาท สำหรับการปิด gap หากขึ้นไปทดสอบได้มีโอกาสสร้าง new high ไม่ยาก แนะนำเก็งกำไร
 
เด็กแนว
PAF  น่าจะมีความคืบหน้าครั้งใหญ่ในเร็วๆ นี้สำหรับรองเท้าแพนที่มีประเด็นเรื่องการเตรียมตัวทำโรงไฟฟ้ามานานแสนนาน ถ้านับย้อนหลังจะมีการเคลื่อนไหวซ่อนอยู่เป็นลำดับขั้น แต่ไม่ถึงจุดสูงสุดซะที คงเป็นเพราะบริษัทแม่ทั้ง ICC และ SPC เป็นบริษัทใหญ่ทำอะไรมันต้องเนียนจนนิ่งแล้วจึงระเบิดออกมา ล่าสุด SPC มีแยกธุรกิจไปทำ Logistic และมีตั้งบริษัทลูกเตรียมทำโรงไฟฟ้า ซึ่งดูเหมือนว่า จะเข้าทาง PAF เพราะมีกระแสข่าวนี้มาหลายครั้งแล้วว่าบริษัทจะทำธุรกิจพลังงานหลังจากขายเครื่องจักรในธุรกิจเก่า และที่ดินเปล่าไปซะหมดสิ้น ล่าสุดมีการปรับโครงสร้างทุน ลดขนาดจนเล็ก ล้างขาดทุนสะสมเกลี้ยง หนี้สินต่ำ เหลือตัวเล็กๆ พร้อมที่จะให้ถูกอุ้มแล้ว จับตาดูการเปลี่ยนแปลงของการได้กลุ่มทุนพลังงานเข้าครอบกิจการกันเลยดีกว่า โครงสร้างทุนแบบนี้ไม่รอดแน่ บริษัทแม่จัดการล้างตัวลูกจนสะอาดพร้อมปล่อยเข้าสู่โลกกว้างแล้ว เด็กแนวจะรอดูการเปลี่ยนแปลงครั้งใหญ่นี้
กราฟ PAF  มีการเหวี่ยงตัวกว้างโดยตลอด และพบว่าแนวต้านสำคัญคือ 2.80 บาท ส่วนแนวรับคือ 2.40 บาท ขณะที่ราคาปัจจุบันเกิด Oversold ในเส้นแนวรับพอดี ซึ่งมีโอกาสดีดตัวขึ้นกลับไปทดสอบยังแนว 2.80 บาท ไม่ยาก แนะนำซื้อ